ddrg/super_eurlex huggingface dataset:
Oficiālais Vēstnesis L 132 , 17/05/2002 Lpp. 0014 - 0014



Komisijas Regula (EK) Nr. 812/2002 (2002. gada 16. maijs), ar kuru groza Regulu (EK) Nr. 883/2001, ar ko paredz sīki izstrādātus noteikumus Padomes Regulas (EK) Nr. 1493/1999 ieviešanai attiecībā uz vīnu nozares produktu tirdzniecību ar trešām valstīm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2585/2001 [2], un jo īpaši tās 63. un 72. pantu, tā kā: (1) Importējot vīnu saskaņā ar koncesijām, kas paredzētas nolīgumos, kuri noslēgti ar trešām valstīm, uzrāda sertifikātus, ko ir izsniegušas abu līgumslēdzēju pušu savstarpēji atzītas un kopīgi izstrādātā sarakstā iekļautas oficiālas iestādes, par to, ka attiecīgais vīns atbilst nosacījumiem attiecībā uz pieeju koncesijām. (2) Dalībvalstis nosūta Komisijai to oficiālo vai oficiāli atzīto iestāžu sarakstu, kam paredzēts izsniegt apliecinājumus, lai Komisija var izveidot šos sarakstus un apmainīties ar tiem ar attiecīgajām trešām valstīm. Lai vienkāršotu šīm iestādēm pienākumu veikšanu, sarakstus sagatavo piemērotā formā un piemērotā informācijas nesējā. (3) Šajā regulā paredzētie pasākumi ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants Komisijas Regulā (EK) Nr. 883/2001 [3] iekļauj šādu nodaļu: "VIIa NODAĻA ĪPAŠIE EKSPORTA NOTEIKUMI 34.a pants 1. Dalībvalsts nosūta Komisijai to oficiāli atzīto iestāžu sarakstus, kam tā ierosina dot atļauju izsniegt apliecinājumus, ka attiecīgais vīns atbilst nosacījumiem attiecībā uz pieeju koncesijām, kuras paredzētas līgumos ar trešām valstīm. 2. Komisija Kopienas vārdā kopā ar attiecīgo trešo valsti izveido un apmainās ar to oficiālo iestāžu sarakstu, kurām atļauts sagatavot 1. punktā minētos apliecinājumus un līdzvērtīgu trešās valsts izdotu sertifikātu. 3. Komisija nodrošina to, ka 2. punktā minēto sarakstu sagatavo tādā formā un informācijas nesējā, ko tā uzskata par piemērotu." 2. pants Šī regula stājas spēkā ceturtajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 16. maijā Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. [2] OV L 345, 29.12.2001., 10. lpp. [3] OV L 128, 10.5.2001., 1. lpp. --------------------------------------------------
Oficiālais Vēstnesis L 028 , 04/02/2003 Lpp. 0033 - 0033



Komisijas Regula (EK) Nr. 210/2003 (2003. gada 3. februāris), ar kuru nelabvēlīgu laika apstākļu dēļ dažos Kopienas reģionos pieļauj atkāpes no Regulas (EK) Nr. 2316/1999, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1251/1999 attiecībā uz atmatu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1251/1999, ar ko izveido atbalsta sistēmu noteiktu laukaugu audzētājiem [1], kurā jaunākie grozījumi izdarīti ar Regulu (EK) Nr. 1038/2001 [2], un jo īpaši tās 9. pantu, tā kā: (1) Tiesības uz platībatkarīgo atbalstu atbilstīgi vispārējai shēmai, kas minēta Regulas (EK) Nr. 1251/1999 2. panta 3. punktā, ir saistītas ar pienākumu atstāt zemi atmatā. (2) Sīki izstrādātie piemērošanas noteikumi Komisijas Regulā (EK) Nr. 2316/1999 [3], kurā jaunākie grozījumi izdarīti ar Regulu (EK) Nr. 327/2002 [4], paredz, ka atmatas periodam jāsākas ne vēlāk kā 15. janvārī un ka atmatā atstātajā zemē nav atļauta nekāda lauksaimnieciskā ražošana. (3) Nelabvēlīgu laika apstākļu dēļ ražotāji dažādos dažu dalībvalstu reģionos līdz 2003. gada 15. janvārim nespēj novākt ražu, it īpaši kartupeļus, kukurūzu vai cukurbietes un lopbarības bietes, no platībām, kuras 2003./2004. tirdzniecības gadā jāatstāj atmatā. Šajos apstākļos un izņēmuma kārtā, ja audzētāji pieprasa, jāļauj viņiem novākt laukaugus ne vēlāk kā līdz 2003. gada 28. februārim, neietekmējot to, ka attiecīgās platības atzīst par pienācīgi atstātām atmatā, ja viņi pierāda, ka ir ievēroti piemērojamie nosacījumi. (4) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ja ražotājs, iesniedzot pieteikumu attiecīgās dalībvalsts kompetentajai iestādei, var pierādīt, ka - ražu nebija iespējams novākt pirms 2003. gada 15. janvāra nelabvēlīgu laika apstākļu vai aizkavētas sējas dēļ, - raža novākta ne vēlāk kā līdz 2003. gada 28. februārim, - visi pārējie nosacījumi, kas attiecas uz atmatā atstāto zemi, ir izpildīti, neatkarīgi no Regulas (EK) Nr. 2316/1999 19. panta 2. un 3. punkta, uzskata, ka attiecīgās platības 2003./04. tirdzniecības gadā ir pienācīgi atstātas atmatā. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To piemēro no 2003. gada 15. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 3. februārī Komisijas vārdā — Komisijas loceklis Franz Fischler [1] OV L 160, 26.6.1999., 1. lpp. [2] OV L 145, 31.5.2001., 16. lpp. [3] OV L 280, 30.10.1999., 43. lpp. [4] OV L 51, 22.2.2002., 14. lpp. --------------------------------------------------
Official Journal L 046 , 20/02/2003 P. 0006 - 0006



PADOMES REGULA (EK) Nr. 313/2003 (2003. gada 18. februāris), ar kuru pagarina piemērošanas termiņu Regulai (EK) Nr. 310/2002 par konkrētiem ierobežojošiem pasākumiem attiecībā uz Zimbabvi EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 60. un 301. pantu, ņemot vērā Padomes 2003. gada 18. februāra Kopējo nostāju 2003/115/KĀDP, ar ko groza Kopējo nostāju 2002/145/KĀDP par ierobežojošiem pasākumiem pret Zimbabvi[1]un pagarina tās piemērošanas termiņu, ņemot vērā Komisijas priekšlikumu, tā kā: (1) Padomes 2002. gada 18. februāra Regulai (EK) Nr. 310/2002 par konkrētiem ierobežojošiem pasākumiem attiecībā uz Zimbabvi[2] 2003. gada 20. februārī beidzas piemērošanas termiņš un minētās regulas 13. pants skaidri norāda uz iespēju to atjaunot. (2) Situācija Zimbabvē, kur turpinās nopietni cilvēktiesību un uzskatu, biedrošanās un miermīlīgas pulcēšanās brīvības pārkāpumi, ir pasliktinājusies vēl vairāk. (3) Atbilstīgi Kopējā nostājā 2003/115/KĀDP paredzēts līdz 2004. gada 20. februārim pagarināt termiņu, kurā piemēro ierobežojošus pasākumus, kas paredzēti 2002. gada 18. februāra Kopējā nostājā 2002/145/KĀDP par ierobežojošiem pasākumiem pret Zimbabvi[3]. Konkrēti minētie pasākumi ietver valdības locekļu un ar tiem saistītu fizisku vai juridisku personu naudas līdzekļu, finanšu aktīvu vai saimniecisko resursu iesaldēšanu, kā arī tādu iekārtu eksporta aizliegumu, kuras var izmantot iekšējām represijām, un tehnisku padomu, palīdzības vai apmācības, kas saistīta ar militārām darbībām, aizliegumu. (4) Tādēļ Regulas (EK) Nr. 310/2002 piemērošanas termiņš jāpagarina par 12 mēnešiem, IR PIEŅĒMUSI ŠO REGULU. 1. pants Regulas (EK) Nr. 310/2002 piemērošanas laikposms ir pagarināts par 12 mēnešiem, t.i., līdz 2004. gada 20. februārim, ja tās piemērošanas laikposms turpmāk netiek atjaunots. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To piemēro no 2003. gada 21. februāra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 18. februārī Padomes vārdā priekšsēdētājs N. Christodoulakis [1] OV L 46, 20.2.2003., 30. lpp. [2] OV L 50, 21.2.2002., 4. lpp. Regulā jaunākie grozījumi izdarīti ar Komisijas Regulu (EK) Nr. 1643/2002 (OV L 247, 14.9.2002., 22. lpp.). [3] OV L 50, 21.2.2002., 1. lpp. Kopējā nostājā jaunākie grozījumi izdarīti ar Padomes Lēmumu 2002/754/KĀDP (OV L 247, 14.9.2002., 56. lpp.).
Oficiālais Vēstnesis L 051 , 26/02/2003 Lpp. 0019 - 0020



Komisijas Regula (EK) Nr. 350/2003 (2003. gada 25. februāris), ar kuru trīspadsmito reizi groza Padomes Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus un ar ko atceļ Padomes Regulu (EK) Nr. 467/2001 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2002. gada 27. maija Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus un ar ko atceļ Padomes Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu [1], kurā jaunākie grozījumi izdarīti ar Komisijas Regulu (EK) Nr. 342/2003 [2], un jo īpaši tās 7. panta 1. punkta pirmo ievilkumu, tā kā: (1) Regulas (EK) Nr. 881/2002 I pielikumā uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana. (2) Sankciju komiteja 2003. gada 24. februārī nolēma grozīt to personu, grupu un organizāciju sarakstu, kam piemēro līdzekļu un saimniecisko resursu iesaldēšanu, tādēļ attiecīgi jāgroza I pielikums. (3) Lai nodrošinātu šajā regulā paredzēto pasākumu efektivitāti, šai regulai jāstājas spēkā nekavējoties, IR PIEŅĒMUSI ŠO REGULU. 1. pants Ar šo Regulas (EK) Nr. 881/2002 I pielikumu groza saskaņā ar šīs regulas pielikumu. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 25. februārī Komisijas vārdā — Komisijas loceklis Christopher Patten [1] OV L 139, 29.5.2002., 9. lpp. [2] OV L 49, 22.2.2003., 13. lpp. -------------------------------------------------- PIELIKUMS Regulas (EK) Nr. 881/2002 I pielikumu groza šādi: Pozīciju "Juridiskas personas, grupas un organizācijas" papildina ar šādu ierakstu: Ansar al-Islam (arī Devotees of Islam, Jund al-Islam, Soldiers of Islam, Kurdistan Supporters of Islam, Supporters of Islam in Kurdistan, Followers of Islam in Kurdistan, Kurdistan Taliban); atrašanās vieta: ziemeļaustrumu Irāka. --------------------------------------------------
Oficiālais Vēstnesis L 086 , 03/04/2003 Lpp. 0020 - 0020



Komisijas regula (EK) Nr. 608/2003 (2003. gada 2. aprīlis), kas groza Padomes Regulu (EK) Nr. 2505/96 par atsevišķu autonomu Kopienas tarifa kvotu apjomu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 20. decembra Regulu (EK) Nr. 2505/96, ar ko atklāj autonomas Kopienas tarifa kvotas atsevišķiem lauksaimniecības produktiem un rūpniecības ražojumiem, kā arī paredz šo kvotu pārvaldību [1], kurā jaunākie grozījumi izdarīti ar Regulu (EK) Nr. 2287/2002 [2], jo īpaši tās 6. pantu, tā kā: (1) Kvotas apjoms, kas Regulā (EK) Nr. 2505/96 ir noteikts atsevišķām autonomām Kopienas tarifa kvotām, nav pietiekams, lai apmierinātu Kopienas ražošanas nozares vajadzības pašreizējā kvotu periodā. (2) Lai nodrošinātu šo kvotu nepārtrauktu izmantošanu, jāpalielina daudzumi no 2003. gada 1. janvāra vai 2002. gada 1. jūlija, atkarībā no šo kvotu sākuma dienas. (3) Attiecīgi jāgroza Regula (EK) Nr. 2505/96. (4) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2505/96 I pielikumu groza šādi: 1. Kvotas periodam no 2003. gada 1. janvāra līdz 30. jūnijam daudzumu tarifa kvotai ar kārtas numuru 09.2612 aizstāj ar 150 tonnām. 2. Kvotas periodam no 2002. gada 1. jūlija līdz 2003. gada 30. jūnijam daudzumu tarifa kvotai ar kārtas numuru 09.2976 aizstāj ar 900000 vienībām. 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī. To piemēro no 2003. gada 1. janvāra, izņemot 1. panta 2. punktu, kuru piemēro no 2002. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 2. aprīlī Komisijas vārdā — Komisijas loceklis Frederik Bolkestein [1] OV L 345, 31.12.1996., 1. lpp. [2] OV L 348, 21.12.2002., 42. lpp. --------------------------------------------------
Oficiālais Vēstnesis L 168 , 05/07/2003 Lpp. 0004 - 0005



Komisijas Regula (EK) Nr. 1201/2003 (2003. gada 4. jūlijs), ar kuru atsevišķiem laukaugiem pārceļ pēdējo sējas termiņu dažos Somijas un Zviedrijas apgabalos 2003./2004. tirdzniecības gadā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1251/1999, ar ko nosaka atbalsta sistēmu dažu laukaugu audzētājiem [1], kurā jaunākie grozījumi izdarīti ar Regulu (EK) Nr. 1038/2001 [2], un jo īpaši tās 9. panta otrās daļas trešo ievilkumu, tā kā: (1) Saskaņā ar Regulas (EK) Nr. 1251/1999 8. panta 2. punktu uz platībatkarīgiem maksājumiem var pretendēt ražotāji, kas vismaz līdz 31. maijam veikuši sējas darbus attiecīgajā ražas novākšanas gadā. (2) Komisijas 1999. gada 22. oktobra Regulā (EK) Nr. 2316/1999, kurā izklāstīti sīki izstrādāti noteikumi par to, kā piemērot Padomes Regulu (EK) Nr. 1251/1999, ar ko nosaka atbalsta sistēmu dažu laukaugu audzētājiem [3], kurā jaunākie grozījumi izdarīti ar Regulu (EK) Nr. 1035/2003 [4], pēdējais sējas termiņš pārcelts no 31. maija uz 15. jūniju, ņemot vērā laika apstākļus Somijā un Zviedrijā. (3) Īpaši nelabvēlīgo laika apstākļu dēļ šogad dažos Zviedrijas un Somijas apgabalos netiks ievēroti pēdējie sējas termiņi. (4) Šādos apstākļos jāpārceļ pēdējais sējas termiņš 2003./2004. tirdzniecības gadā. (5) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Pielikumā norādīti pēdējie sējas termiņi atsevišķiem kultūraugiem dažos apgabalos 2003./2004. tirdzniecības gadā. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To piemēro no 2003. gada 16. jūnija. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 4. jūlijā Komisijas vārdā — Komisijas loceklis Franz Fischler [1] OV L 160, 16.6.1999., 1. lpp. [2] OV L 145, 31.5.2001., 16. lpp. [3] OV L 280, 30.10.1999., 43. lpp. [4] OV L 150, 18.6.2003., 24. lpp. -------------------------------------------------- PIELIKUMS Pēdējie sējas termiņi 2003./2004. tirdzniecības gadā Kultūraugi | Dalībvalsts | Apgabals | Pēdējais termiņš | visiem laukaugiem | Zviedrija | Västernorrland Gävleborg | 2003. gada 25. jūnijs | visiem laukaugiem | Somija | Cl, C2, C2P, C3, C4 | 2003. gada 25. jūnijs | --------------------------------------------------
Oficiālais Vēstnesis L 214 , 26/08/2003 Lpp. 0008 - 0009



Komisijas Regula (EK) Nr. 1492/2003 (2003. gada 25. augusts), ar ko 2003./2004. tirdzniecības gadam atkāpjas no Regulas (EK) Nr. 2316/1999 attiecībā uz atmatā atstātās zemes izmantošanu Zviedrijā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1251/1999, ar ko nosaka atbalsta sistēmu noteiktu laukaugu audzētājiem [1], kurā jaunākie grozījumi izdarīti ar Regulu (EK) Nr. 1038/2001 [2], un jo īpaši tās 9. pantu, tā kā: (1) Komisijas 1999. gada 22. oktobra Regula (EK) Nr. 2316/1999, ar ko paredz sīki izstrādātus noteikumus par to, kā piemērot Padomes Regulu (EK) Nr. 1251/1999, ar kuru izveido atbalsta sistēmu noteiktu laukaugu audzētājiem [3], kurā jaunākie grozījumi izdarīti ar Regulu (EK) Nr. 1035/2003 [4], paredz noteikumus platībatkarīgo maksājumu piešķiršanai par noteiktiem laukaugiem. Saskaņā ar Regulas (EK) Nr. 2316/1999 19. panta 2. un 3. punktu platībām jāpaliek atmatā uz laika posmu, kas sākas vēlākais 15. janvārī un beidzas agrākais 31. augustā, un, izņemot gadījumus, kad paredzēts citādi, tās nedrīkst izmantot lauksaimnieciskai ražošanai vai peļņas gūšanai. (2) Dažos Zviedrijas reģionos 2003. gada jūlijā bija pārmērīgi stipras lietusgāzes; tās nopietni skārušas rupjās lopbarības piegādes, kā rezultātā lopkopjiem radušies nopietni materiālie zaudējumi, jo tiem bijis jāpārdod savi krājumi, kad parastā barība nav bijusi pārdošanā. (3) Tādēļ laika posmā no šīs dienas līdz rudenim ieteicams atrast papildu rupjās lopbarības krājumus mājlopu barošanai. (4) Tādēļ jāievieš atkāpe no Regulas (EK) Nr. 2316/1999, sakarā ar ko cietušie reģioni var atļaut, ka atmatā atstātā zeme ar laukaugiem tiek izmantota lopbarības mērķiem, pirms beidzas atmatas perioda termiņš, ieviešot pasākumus, kas liedz izmantot šādu zemi peļņas gūšanai. (5) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants 1. Atkāpjoties no Regulas (EK) Nr. 2316/1999 19. panta 2. un 3. punkta, tie Zviedrijas reģioni, kuri minēti šīs regulas pielikumā, var atļaut, ka zeme, kas deklarēta kā atmatā atstātā zeme, 2003./2004. tirdzniecības gadā tiek izmantota lopbarības mērķiem. 2. Zviedrija veic visus nepieciešamos pasākumus, lai nodrošinātu to, ka atmatā atstātā zeme, kas norādīta 1. punktā, netiek izmantota peļņas gūšanai, un jo īpaši to, ka netiek piešķirts Regulā (EK) Nr. 603/95 [5] noteiktais žāvētas rupjās lopbarības ražošanas atbalsts ražai, kas iegūta no minētās zemes. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To piemēro no 2003. gada 1. augusta. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 25. augustā Komisijas vārdā — Komisijas loceklis Franz Fischler [1] OV L 160, 26.6.1999., 1. lpp. [2] OV L 145, 31.5.2001., 16. lpp. [3] OV L 280, 30.10.1999., 43. lpp. [4] OV L 150, 18.6.2003., 24. lpp. [5] OV L 63, 21.3.1995., 1. lpp. -------------------------------------------------- PIELIKUMS Zviedrija Kalmar län Jönköpings län --------------------------------------------------
Oficiālais Vēstnesis L 260 , 11/10/2003 Lpp. 0006 - 0006



Komisijas Regula (EK) Nr. 1780/1999 (2003. gada 10. oktobris), ar ko groza Regulu (EK) Nr. 2366/98, ar kuru nosaka sīki izstrādātus noteikumus olīveļļas ražošanas atbalsta sistēmas piemērošanai 1998./1999. līdz 2003./2004. tirdzniecības gadam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 20. jūlija Regulu (EK) Nr. 1638/98, ar ko groza Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1513/2001 [2], jo īpaši tās 2. panta 4. punktu, tā kā: (1) Regulas (EK) Nr. 1638/98 2. panta 1. punkts paredz ģeogrāfiskās informācijas sistēmas (GIS) izveidi, lai uzlabotu zināšanas par olīveļļas ražošanu un tās pārbaudi ražotāja līmenī. Regulas (EK) Nr. 1638/98 2.a pantā paredzēts, ka no 2003. gada 1. novembra olīvkoki un atbilstošās platības, kuru esamība nav apliecināta ar olīvu audzēšanas GIS, kas izveidota ar minētās regulas 2. pantu, nevar būt par pamatu palīdzībai, ko izmaksā olīvu ražotājiem saskaņā ar eļļas un tauku tirgus kopīgo organizāciju. (2) Komisijas Regulas (EK) Nr. 2366/98 [3], kurā jaunākie grozījumi izdarīti ar Regulu (EK) Nr. 2383/2002 [4], 23. līdz 26. pants paredz noteikumus olīvu audzēšanas GIS piemērošanai un nosacījumus, ar kādiem to var uzskatīt par pabeigtu reģionālā vai valsts līmenī. (3) Vēl jo vairāk, Regulas (EK) Nr. 2366/98 26. panta 3.punkta trešajā daļā paredzēta procedūra, ar kādu Komisijai jānosaka, vai olīvu audzēšanas GIS ir ieviesta pamatojoties uz ziņojumu no attiecīgajām dalībvalstīm. Ņemot vērā faktu, ka GIS izveidei ir jākļūst par obligātu prasību, lai iegūtu olīveļļas ražošanas atbalstu, un lai vienkāršotu administratīvās procedūras, kas ļautu GIS izmantot ātri un efektīvi, jāatceļ prasība ievērot šo procedūru. (4) Tomēr jāsaglabā dalībvalstu pienākums informēt Komisiju par pasākumiem, kas veikti, lai izveidotu olīvu audzēšanas GIS un lai to pabeigtu. (5) Tādēļ jāveic grozījumi Regulas (EK) Nr. 2366/98 26. panta 3. punktā. (6) Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 2366/98 26. panta 3. punktu aizstāj ar šādu: "3. Dalībvalstis informē Komisiju par valstu pasākumiem, kas pieņemti saskaņā ar 23. līdz 26. pantu, un par olīvu audzēšanas GIS izveidi dalībvalsts līmenī vai, attiecīgos gadījumos, reģionālā līmenī." 2. pants Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 10. oktobrī Komisijas vārdā — Komisijas loceklis Franz Fischler [1] OV L 210, 28.7.1998., 32. lpp. [2] OV L 201, 26.7.2001., 4. lpp. [3] OV L 293, 31.10.1998., 50. lpp. [4] OV L 358, 31.12.2002., 122. lpp. --------------------------------------------------
Oficiālais Vēstnesis L 324 , 11/12/2003 Lpp. 0017 - 0018



Komisijas Regula (EK) Nr. 2157/2003 (2003. gada 10. decembris), ar kuru divdesmit sesto reizi groza Padomes Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus un ar ko atceļ Padomes Regulu (EK) Nr. 467/2001 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2002. gada 27. maija Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus un ar ko atceļ Padomes Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu [1], kurā jaunākie grozījumi izdarīti ar Komisijas Regulu (EK) Nr. 2049/2003 [2], un jo īpaši tās 7. panta 1. punkta pirmo ievilkumu, tā kā: (1) Regulas (EK) Nr. 881/2002 I pielikumā uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana. (2) Apvienoto Nāciju Organizācijas Drošības padomes Sankciju komiteja 2003. gada 4. decembrī nolēma grozīt to personu, grupu un vienību sarakstu, kam piemēro līdzekļu un saimniecisko resursu iesaldēšanu. Tādēļ attiecīgi jāgroza I pielikums. (3) Lai nodrošinātu šajā regulā paredzēto pasākumu efektivitāti, šai regulai jāstājas spēkā nekavējoties, IR PIEŅĒMUSI ŠO REGULU. 1. pants Ar šo Regulas (EK) Nr. 881/2002 I pielikumu groza saskaņā ar šīs regulas pielikumu. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 10. decembrī Komisijas vārdā — Komisijas loceklis Christopher Patten [1] OV L 139, 29.5.2002., 9. lpp. [2] OV L 303, 21.11.2003., 20. lpp. -------------------------------------------------- PIELIKUMS Regulas (EK) Nr. 881/2002 I pielikumu groza šādi: Pozīcijā "Fiziskas personas" iekļauj šādu ierakstu: Saifi AMMARI (arī a) El Para (vārds kaujās), b) Abderrezak Le Para, c) Abou Haidara, d) El Ourassi, e) Abderrezak Zaimeche, f) Abdul Rasak Ammane Abu Haidra, g) Abdalarak). Dzimšanas datums: 1968. gada 1. janvāris. Dzimšanas vieta: Kef Rih, Alžīrija. Pilsonība: Alžīrijas pilsonis. --------------------------------------------------